stanford-oval/wikipedia huggingface dataset:
ג'ון ג'וזף
ביוגרפיה

ג'וזף גדל בניו יורק בבית עם אלימות ובעיות אלכוהול. בשנת 1969, נשלח לבתי יתומים ולמשפחות אומנה בהם חווה התעללות. בגיל 14 ברח והפך להומלס. הוא התמכר לאלכוהול ולסמים והסתבך בעולם הפשע (נורה, נדקר ואף ישב בכלא לבני נוער). בשנת 1981, החל לעבוד כטכנאי של להקת הפאנק Bad Brains, נחשף דרכה לגישת החשיבה החיובית (PMA) (אנ') ואימץ אותה בלהט. כחלק מיישום הגישה, ג'וזף הפסיק לצרוך סמים, עבר לתזונה טבעונית והפסיק מזון מעובד. לאחר מכן, החל לתרגל יוגה ומדיטציה ולעסוק באמנויות לחימה, שחייה, רכיבה וריצה.
בשנת 1989, לאחר שצפה בטלוויזיה ביריבות בין דייב סקוט למרק אלן בטריאטלון איש הברזל, החל לראשונה להתעניין בתחרות זו. בשנת 2012, השתתף לראשונה באליפות איירון-מן האמריקאית. נכון לשנת 2018, השלים 9 טריאטלוני איש הברזל. בשנת 2007, הוציא לאור את האוטוביוגרפיה The Evolution Of A Cro-Magnon, ובשנת 2010, הוציא לאור את ספרו Meat Is For Pussies.
הערות שוליים

1 2 3  Vegan rockstar and athlete John Joseph on why ‘meat is for pussies’, metro.co.uk, 21 Aug 2015
↑  From frontman to Ironman, espn.com
| --- | --- |
בקרת זהויות :  GND: 143859625  ISNI: 0000 0004 3484 5263  LCCN: n2014021198  MusicBrainz: 64581915-b050-4a79-b1bf-29fdf6005093  VIAF: 169140341   WorldCat (עם VIAF): 169140341
ג'ימילה

התיאטרון הרומי
שרידי העיר הרומית
ג'ימילה (בערבית: جيميلة, בלטינית: Cuicul או Curculum) הוא כפר הררי באלג'יריה השוכן במחוז סטיף באלג'יריה, השוכן במרחק של 240 ק"מ מזרחית לאלג'יר וכ-45 ק"מ דרומית לחופי הים התיכון. הכפר ניצב באזור בו נמצאות הריסות מתקופת הברברים והאימפריה הרומית. ג'ימילה הוכרז ב-1982 כאתר מורשת עולמית על ידי אונסק"ו. הכפר זכה למעמד זה בשל ההתאמה שיש בו בין האדריכלות הרומית לבין הסביבה ההררית. הבניינים המפורסמים בג'ימילה הם התיאטרון, שני פורומים, מקדשים, בזיליקות, קשתות, רחובות ובתי מגורים.
היסטוריה ותיאור

האתר הארכאולוגי נמצא במרחק קצר מהעיר קונסטנטין, והוא נחשב לאתר ארכאולוגי חשוב באלג'יריה בזכות חשיבותו ההיסטורית, חשיבות שזכתה להכרה רשמית בידי הוועדה הבינלאומית למונומנטים ולאתרים.
העיר הרומית קויקול (לטינית Cuicul) הוקמה בתקופת שלטונו של הקיסר הרומי נרווה. למיקומה של העיר הייתה חשיבות אסטרטגית, כיוון שהיא הייתה ממוקמת בעמדה הגנתית טובה על דורבן (פסגה משנית של הר) בגובה 900 מטרים, בין ואדי גוארגור ובטאמה.
סגנון הבנייה באדריכלות הרומית הותאם למגבלות הגאוגרפיות של האזור. בשני הקצוות של הקארדו נבנו שערים. במרכז העיר נבנה הפורום שהוא כיכר עירונית בגודל 48X44 מטרים, ומסביב לפורום נבנו בניינים ששימשו למטרות אזרחיות שונות. במערב העיר נבנתה הבזיליקה, הקפיטולין (על שם גבעת הקפיטולין ברומא העתיקה) בצפון, ובמזרח נבנתה הקוריה.
המגורים המלכותיים קושטו בפסיפסים מורכבים, והם נקראו על שמם (בית אירופה וכדומה). המגורים הורחבו מאוד במהלך המאה ה-2 לעבר הרובע המרכזי של העיר, היכן ששכנו מקדש ונוס והמאקלום (מתחם שוק).
אולם, המגבלות הגאוגרפיות הקשו על העיר להתפתח. העיר החלה להתפתח החל מהמאה ה-2, כאשר החלה בנייתו של רובע חדש בחלקה הדרומי. ברובע נבנו מבנים ציבוריים ופרטיים כאחד: קשת קרקלה (216), המקדש של משפחתו של ספטימיוס סוורוס שהיה סוג חדש של פורום, תיאטרון שהושלם בתקופת אנטונינוס פיוס ובתי מרחץ שנבנו בתקופת שלטונו של קומודוס. המבנים הבולטים שנבנו בסגנון קלאסי הם בזיליקת הבגדים שבה נערך המסחר בבדים, ומזרקה שנבנתה בסגנון מזרקת מטא סודנס (אנ') ברומא.
הרובע הדרומי היה המקום שבו התבססה הנצרות, וישנם אזכורים לבישוף פודנטיאנוס מקויקול המתוארכים לשנת 255). ברובע זה נמצאים גם השרידים של מספר מבנים הקשורים לנצרות: שתי בזיליקות, קפלה, אגן טבילה (המקום שבו עורכים טבילה לנצרות) ומספר בתי מגורים ששימשו את הבישוף והכמרים.
באופן כללי, המשאבים שסייעו לפריחתה של העיר היו חקלאיים (דגנים, עצי זית וחוואות). העיר ננטשה בין המאה ה-5 למאה ה-6, לאחר נפילתה של האימפריה הרומית. הוונדלים שלטו בעיר במשך תקופה קצרה מאוד, וב-553 הביזנטים כבשו אותה בחזרה. בתקופה מאוחרת יותר האזור היה נתון לשליטת המוסלמים שלא אכלסו את קויקול מחדש, אך שינו את שמה לג'ימילה, שם שמשמעותו בערבית היא יפה.
חצר המוזיאון בג'ימילה
ג'ף אימלט

| --- | --- |

 לידה:  19 בפברואר 1956 (בן 68) סינסינטי, ארצות הברית 
 מדינה:  ארצות הברית 
 השכלה:  דארטמות' קולג'  אוניברסיטת הרווארד  בית הספר לעסקים של הרווארד  Finneytown High School 
 מעסיק:  ג'נרל אלקטריק, NEA 
 תפקיד:  נשיא-מנכ"ל (2001–2017) 
 מפלגה:  המפלגה הרפובליקנית 
 פרסים והוקרה:  פרס הכלכלה העולמית (2015)  דוקטור לשם כבוד מאוניברסיטת מיאמי (9 במאי 2003)  Financial Times Person of the Year (2003) 
 
ג'פרי (ג'ף) אימלט. 2009
ג'פרי רוברט (ג'ף) אימלט (באנגלית: Jeffrey Robert Immelt; נולד ב-19 בפברואר 1956) הוא איש עסקים אמריקאי. יושב הראש התשיעי של חברת ג'נרל אלקטריק, משרה שבה כיהן מאז החליף את ג'ק וולש בספטמבר 2001 ועד פרישתו מהתפקיד באוקטובר 2017.
בפברואר 2018 דיווחה קרן ההון-סיכון NEA כי אימלט הצטרף להנהגתה כשותף-סיכון (venture partner)h.
לקריאה נוספת

איילת כרמל, תיק אישי: 40 טייקונים בינלאומיים, ידיעות אחרונות - ספרי חמד - גלובס, 2006. עמ' 29–32.
הערות שוליים

↑  "Jeffrey R. Immelt". Newyorkfed.org. נבדק ב-2015-12-03.
↑  Jr., Berkeley Lovelace (2018-02-21). "Ex-GE CEO Jeff Immelt's second act leads him to another health-care firm board". CNBC. נבדק ב-2018-02-25.
| --- | --- |
בקרת זהויות :  PLWABN: 9810618756205606  GND: 1241254524  ISNI: 0000 0000 5052 2481  LCCN: no2008032771  NDL: 01183269  NKC: ntk20221170608  NLK: KAC200901752  SUDOC: 187179212  VIAF: 9647986   WorldCat (עם VIAF): 9647986
ג'סי ואסאלו

חסוס דייוויד "ג'סי" ואסאלו אנדון (באנגלית: Jesús David "Jesse" Vassallo Anadón; נולד ב-9 באוגוסט 1961) הוא שחיין פורטוריקני בעבר שייצג את ארצות הברית בתחרותיות בינלאומיות. הוא אלוף עולם ושיאן עולם.
ביוגרפיה

ואסאלו נולד וגדל בפונסה, פוארטו ריקו. הוא עבר עם משפחתו למיאמי בשנת 1975. לאחר מכן המשפחה עברה בעקבות אימוני השחייה למישן וייחו בקליפורניה להתאמן תחת הדרכתו של מארק שוברט.
ואסאלו רצה לשחות עבור מדינתו באולימפיאדת מונטריאול (1976) ולכן נסע להתאמן בתנאים הטובים ביותר בארצות הברית, אך לפי חוקי איגוד השחייה של מדינתו, על השחיין היה לגור במולדתו לפחות שנה לפני המשחקים האולימפיים ולכן נמנע ממנו להשתתף בהם. הוא ניסה להתברג לנבחרת האמריקאית אך במבחנים הוא סיים בשלושה משחים רק במקום שישי (שלושת הראשוני השתתפו במשחקים).
חודש לאחר המשחקים האולימפיים באליפות ארצות הברית בשחייה זכה ואסאלו בתואר הראשון שלו במשחה ל-1500 מטר חופשי לפני בריאן גודל (האלוף האולימפי ושיאן העולם הטרי) ובובי האקט (סגן האלוף האולימפי).
ביוגרפיה > שיאן ואלוף עולם

במבחנים האמריקאים לאליפות העולם בשחייה שנערכו בוודלנדס, טקסס בתחילת אוגוסט 1978 קבע ואסאלו במשחה ל-400 מטר מעורב אישי שיא עולם חדש של 4:23.39 דקות. שלושה שבועות לאחר מכן, באליפות העולם בשחייה עצמה שנערכה בברלין הוא זכה בשתי מדליות זהב במשחה של-200 מטר גב 2:02.16 דקות, לפני גארי הרינג מניו זילנד (2:03.71 דקות) וזולטאן וראסטו מהונגריה (2:03.90 דקות) ובמשחה ל-400 מטר מעורב אישי בשיא עולם חדש של 4:20.05 דקות, לפני סרגיי פסנקו מברית המועצות (4:22.29 דקות) ואנדראש הרגיטאי מהונגריה 4:27.04 דקות ובמדליית כסף במשחה ל-200 מטר מעורב אישי בתוצאה של 2:04.99 דקות, אחרי גרהם סמית' מקנדה שקבע שיא עולם חדש של 2:03.65 דקות ולפני אלכסנדר סידורנקו ברית המועצות (2:05.29 דקות).
במשחקים הפאן אמריקאיים שנערכו בסן חואן, פוארטו ריקו בשנת 1979 זכה ואסאלו בשתי מדליות זהב במשחה ל-200 מטר מעורב אישי בשיא עולם חדש של 2:03.29 דקות, לפני שיאן העולם היוצא סמית' (2:05.86 דקות) ובמשחה ל-400 מטר מעורב אישי (4:21.63 דקות) ובמדליית כסף במשחה ל-200 מטר גב (2:02.07 דקות).
בשיא כושרו ניבחר ואסאלו לייצג את ארצות הברית באולימפיאדת מוסקבה (1980) אך הוא לא השתתף בה בגלל החרם האמריקאי. בתחרות שחייה שנערכה מיד לאחר המשחקים האולימפיים הוא הוכיח שהוא הטוב בעולם כששחה במשחים בהם החזיק בשיא העולם, 200 מטר מעורב אישי ו-400 מטר מעורב אישי, תוצאות מהירות מאלו של המנצחים באולימפיאדה.
בשנת 1981 חזר ואסאלו למיאמי והחל ללמוד ולשחות תחת הדרכתו של ביל דיאז באוניברסיטת מיאמי. אביו נפצע קשה בתאונת דרכים מרכב ולא התאושש ממנה. בנוסף, לרוע מזלו הוא ניפצע בברכו השמאלית ונאלץ לעבור ניתוח. ההחלמה מהפציעה לקחה לו כשנתיים ומנעה ממנו להשתתף באליפות העולם בשחייה שנערכה בשנת 1982.
לאחר חזרתו לתחרויות באולימפיאדת לוס אנג'לס (1984) סיים ואסאלו במקום רביעי במשחה ל-400 מטר מעורב אישי בתוצאה של 4:21.46 דקות ובמקום 17 במשחה ל-200 מטר גב בתוצאה של 2:04.51 דקות, התוצאה שקבע דירגה אותו במקום 9 ולא הצליח להתברג לשלב הגמר ולכן פרש.
ואסאלו בעל תואר ראשון מאוניברסיטת מיאמי באומנות ובתקשורת. הוא נשוי לבטסי לופז ולהם שלושה ילדים.
תארים

בסך הכל קבע ואסאלו 3 שיאי עולם במשחה וזכה ב-17 תוארי אליפות ארצות הברית בשחייה.
ואסאלו זכה בתואר שחיין השנה בעולם בשנת 1978.
בשנת 1997 זכה ואסאלו להכלל בהיכל התהילה הבינלאומי של השחייה.
ראו גם

סימוכין ספורט אולימפי (אורכב 31.01.2011 בארכיון Wayback Machine)
ג'סי ג'יימס הוליווד

| --- | --- |

 לידה:  28 בינואר 1980 (בן 44) וסט הילס, ארצות הברית 
 מדינה:  ארצות הברית 
 השכלה:  El Camino Real High School 
 
ג'סי ג'יימס הוליווד (באנגלית: Jesse James Hollywood; נולד ב-28 בינואר 1980 בלוס אנג'לס קליפורניה) היה סוחר סמים אמריקני.
רצח ניקולס מרקוביץ

בנג'מין מרקוביץ היה סוחר סמים ולקוח של הוליווד, אשר צבר חוב של 1,200 דולר להוליווד. מרקוביץ גם איים לחשוף הונאת ביטוח בסך 36,000 דולר שבה הוליווד היה מעורב. ב-6 באוגוסט 2000 תכננו הוליווד וכמה מחבריו להתעמת עם בנג'מין מרקוביץ, אך לפני שהגיעו לביתו הם ראו את אחיו-למחצה של בנג'מין, ניקולס מרקוביץ, והחליטו לחטוף אותו. ניקולס לא היה ער לסכנה ובילה מספר ימים בלהתחבר ולחגוג במסיבות עם שוביו. כאשר הוליווד התייעץ עם עורך הדין של משפחתו, סיפר לו זה כי העונש שהוא יכול לקבל על חטיפה ודרישת כופר הוא מאסר עולם.
בתגובה, הוליווד החליט לנסות ולגרום לכך שלא יִדעו שהוא ביצע חטיפה. ב-12 באוגוסט 2000, בהרים שמצפון לגולטה, קליפורניה, ניקולס נרצח ונקבר על ידי אנשים שעבדו עבור הוליווד.
רצח ניקולס מרקוביץ > לכידתו ומשפטו של הוליווד

ג'סי ג'יימס הוליווד נתפס בריו דה ז'ניירו, ברזיל ב-8 במרץ 2005 על ידי המשטרה הפדרלית של ברזיל, אשר נעזרה במידע של הרשויות האמריקאיות כאשר הוא הלך לפגוש את בן דודו מחוץ לקניון. בספר ההתכתבות שלהם, "חמש שנים", המתרחש בדרום אמריקה, תיארו כריסטיאן קראכט ודייוויד וודארד את מצבו של ג'סי ג'יימס הוליווד בשנים 2004–2006.
ב-8 ביולי 2009, לאחר שלושה ימים של דיונים, הגיעו המושבעים לפסק דין. הם מצאו את הוליווד אשם בחטיפה וברצח מדרגה ראשונה והמליצו על מאסר עולם. ב-5 בפברואר 2010, גזר השופט על הוליווד מאסר עולם ללא אפשרות לשחרור על תנאי.
בתרבות פופולרית

סיפורו של הוליווד מוצג בסרט אלפא דוג שיצא בינואר 2007, אשר מתמקד בתהליך החטיפה והרציחה של הנער, תוך תיאור חלקם של כל המעורבים בתקרית.
השחקן אמיל הירש מגלם את הוליווד בסרט תחת השם, ג'וני טרולאב.
הערות שוליים

↑  קראכט ו-וודארד, "חמש שנים" (הנובר: וורהאן פרסומים, 2011)
ג'ף באסקר

| --- | --- |
אין תמונה חופשית
 לידה:  4 במרץ 1974 (בן 50) קנזס סיטי, ארצות הברית 
 שם לידה:  Jeffrey Nath Bhasker 
 שם במה:  Billy Kraven 
 מוקד פעילות:  ארצות הברית 
 תקופת הפעילות:  מ-2005 
 מקום לימודים:  מכללת ברקלי למוזיקה, Socorro High School 
 סוגה:  מוזיקת פופ 
 שפה מועדפת:  אנגלית 
 כלי נגינה:  כלי מקלדת 
 חברת תקליטים:  GOOD Music 
 בן או בת זוג:  ליקה לי (2014–2017) 
 צאצאים:  Dion 
 מספר צאצאים:  1 
 jeffbhasker.com
 פרופיל ב-IMDb
 
ג'ף באסקר (באנגלית: Jeff Bhasker; נולד ב-4 במרץ 1974) הוא מפיק מוזיקלי, פזמונאי ורב-נגן אמריקאי שפועל בלוס אנג'לס. הוא זכה בפרס גראמי בקטגוריית "מפיק השנה, לא קלאסי" ב-2016 והועמד בקטגוריה זו ב-2013. הוא השתתף בהפקת האלבומים 808s & Heartbreak ו-My Beautiful Dark Twisted Fantasy של קניה וסט.
הוא כתב והפיק את הלהיט הבין-לאומי "We Are Young" של פאן, שנמכר בלמעלה מעשרה מיליון עותקים בארצות הברית.
ביוגרפיה וקריירה

באסקר נולד בקנזס סיטי, קנזס וגדל בסוקורו, ניו מקסיקו. אמו ילידת אמריקה היא פסנתרנית ואביו יליד הודו, ראווי באסקר, הוא רופא שכיהן כראש עיריית סוקורו במשך יותר מ-24 שנים. באסקר הקליט ויצר מוזיקת ג'אז ביחד עם אמו והמורה שלו לפסנתר. הוא ניגן בלהקת הג'אז בתיכון סוקורו, שם סיים את לימודיו ב-1993.
בשנת 2005 הפיק וכתב את "The Documentary" עבור דה גיים. שלוש שנים לאחר מכן, עבד עם קניה וסט על "Love Lockdown", ו-"Long Distance" של ברנדי. באותה העת, עבד עם וסט על אלבומו, 808s & Heartbreak. הוא עבד עם ג'יי-זי, וסט וריהאנה על "Run This Town" שזכה בשני פרסי גראמי. שיתופי פעולה נוספים נעשו ביחד עם קיד קאדי, ליאונה לואיס, אלישה קיז, אדם למברט, רובין ת'יק, מרי ג'יי בלייג', דרייק, ברונו מארס, סנופ דוג, נטליה קילס, ביונסה, פאן, לנה דל ריי, פינק, הרולינג סטונז ודיידו.
בהמשך הקריירה שלו, עבד עם הזמרת-יוצרת האמריקאית טיילור סוויפט על "The Lucky One" ו-"Holy Ground". הוא עבד עם ריהאנה על "Kiss It Better", ועם ליידי גאגא על "Diamond Heart". באסקר המשיך ועבד עם מוזיקאים כדוגמת קית' אורבן, הארי סטיילס, קייטי פרי, מיגל, ליקה לי, דואה ליפה וקשה. בשנת 2021, בעת שסוויפט הוציאה את אלבום ההוצאה החוזרת השני שלה, Red (Taylor's Version) עבד עימה באסקר בשנית, על אותם השירים משנת 2012. בין היתר, עבד עם מדונה על שלושת השירים "Come Alive", "Looking for Mercy" ו-"Back That Up to the Beat"; השלישי מביניהם הופץ כסינגל בשנת 2022 וזכה להצלחה בין-לאומית מחודשת שלוש שנים מיציאתו המקורית.
הערות שוליים

↑  Jeff Bhasker | Berklee College of Music, college.berklee.edu (באנגלית)
↑  Jeff Bhasker | Artist | GRAMMY.com, www.grammy.com
1 2  808s & Heartbreak by Kanye West, Genius (באנגלית)
↑  My Beautiful Dark Twisted Fantasy by Kanye West, Genius (באנגלית)
↑  We Are Young
↑  Gold & Platinum, RIAA (באנגלית אמריקאית)
↑  "Twitter / JeffBhasker: 6) I was born in Kansas city ka", X (formerly Twitter)
↑  Producer on Fire | Berklee College of Music, web.archive.org, ‏2013-11-09
↑  Jeff Bhasker on mixing ‘We Are Young’, www.soundonsound.com
↑  The Game – The Documentary, נבדק ב-2023-11-15
↑  Kanye West – Love Lockdown, נבדק ב-2023-11-15
↑  Brandy – Long Distance, נבדק ב-2023-11-15
↑  JAY-Z (Ft. Kanye West & Rihanna) – Run This Town, נבדק ב-2023-11-15
1 2  Jeff Bhasker, Genius (באנגלית)
↑  Taylor Swift – The Lucky One, נבדק ב-2023-11-15
↑  Taylor Swift – Holy Ground, נבדק ב-2023-11-15
↑  Rihanna – Kiss It Better, נבדק ב-2023-11-15
↑  Lady Gaga – Diamond Heart, נבדק ב-2023-11-15
↑  Red (Taylor’s Version) by Taylor Swift, Genius (באנגלית)
↑  Madonna – Back That Up To The Beat, נבדק ב-2023-11-15
| --- | --- |
בקרת זהויות :  ISNI: 0000 0004 4534 064X  MusicBrainz: a2fdc044-010f-4317-97d2-a1c67e978543  VIAF: 313498454   WorldCat (עם VIAF): 313498454
ג'ף אסטין

| --- | --- |
אין תמונה חופשית
 לידה:  7 במרץ 1967 (בן 57) גרילי, ארצות הברית 
 מדינה:  ארצות הברית 
 תקופת הפעילות:  מ-1994
 מקום לימודים:  אוניברסיטת המדינה של קולורדו 
 פרופיל ב-IMDb
 
ג'ף אסטין (באנגלית: Jeff Eastin; נולד ב-7 במרץ 1967) הוא יוצר, במאי, תסריטאי ומפיק אמריקאי.
ביוגרפיה

אסטין למד באוניברסיטת המדינה של קולורדו, שם עשה תואר ראשון בעיתונאות.
לאחר שסיים את לימודיו עבר להוליווד כדי לפתח את קריירת הבימוי שלו.
קריירה

בשנת 1999 יצר את הסרט "Held Up" (אנ'), בו כיכב ג'יימי פוקס. באותה שנה יצר והפיק את הסיטקום "Shasta McNasty" (אנ') עבור רשת הטלוויזיה UPN.
באוגוסט 1999 הוא נבחר על ידי ג'יימס קמרון לכתוב תסריט לסרט המשך לסרט המצליח "שקרים אמיתיים", אך הסרט בוטל אף על פי שאסטין כבר כתב את התסריט במשך שנה וחצי.
בשנת 2004 כתב והפיק את הסדרה "הוואי" (אנ') עבור רשת הטלוויזיה האמריקאית NBC.
בשנת 2009 כתב והפיק את סדרת הטלוויזיה המצליחה "צווארון לבן" עבור רשת הטלוויזיה USA.
בשנת 2013 יצר והפיק את סדרת הטלוויזיה המצליחה "גרייסלנד" (אנ').
הערות שוליים

↑  Schneider, Michael (2010-07-14). "Eastin collars TV deal". Variety (באנגלית אמריקאית). נבדק ב-2016-06-12.
↑  Andreeva, Nellie (2014-11-17). "Jeff Eastin Inks Overall Deal With 20th Century Fox TV And Fox TV Studios". Deadline (באנגלית אמריקאית). נבדק ב-2016-06-12.
↑  Shattuck, Kathryn (2009-10-16). "Jeff Eastin on His New USA Series, 'White Collar'". The New York Times. ISSN 0362-4331. נבדק ב-2016-06-13.
↑  Michael Fleming, Michael Fleming, Cameron eyes ‘True’ scribe, Variety, ‏1999-08-23 (באנגלית)
↑  Team, The Deadline (2014-06-30). "'White Collar' Creator Jeff Eastin Signs With ICM Partners". Deadline (באנגלית אמריקאית). נבדק ב-2016-06-12.
↑  Rebecka Schumann, ‘True Lies’ Can Never Have A Sequel, According To Jamie Lee Curtis, International Business Times, ‏2019-04-10
↑  Christina Radish, Jeff Eastin Talks WHITE COLLAR Season 4, His New TV Series GRACELAND, and What Happened to His TRUE LIES Sequel Script, Collider, ‏2012-07-10 (באנגלית)
↑  Barr, Merrill. "Exclusive Interview: 'Graceland', 'White Collar' Executive Producer Jeff Eastin". Forbes. נבדק ב-2016-06-12.
↑  Eastin, Jeff (2012-07-10). "'White Collar' Creator Jeff Eastin: My Biggest Con". The Daily Beast. נבדק ב-2016-06-12.
↑  Weinstein, Shelli (2014-11-17). "Jeff Eastin Sets New Overall Deal With 20th Century Fox TV, Fox Television Studios". Variety (באנגלית אמריקאית). נבדק ב-2016-06-12.
| --- | --- |
בקרת זהויות :  PLWABN: 9810610455305606  BNE: XX5166551  BnF: cb16627686b (data)  GND: 1019615362  ISNI: 0000 0003 8189 6867  LCCN: no2005110215  SUDOC: 165962569  VIAF: 262166451   WorldCat (עם VIAF): 262166451
ג'עפר פרח

| --- | --- |
אין תמונה חופשית
 לידה:  21 באוגוסט 1966 (בן 58) 
 מדינה:  ישראל 
 מקום מגורים:  חיפה 
 השכלה:  אוניברסיטת חיפה 
 מפלגה:  החזית הדמוקרטית לשלום ולשוויון 
 השקפה דתית:  נצרות 
 
ג'עפר פרח (בערבית: جعفر فرح; נולד ב-21 באוגוסט 1966) הוא פעיל חברתי ופוליטי, פעיל זכויות אדם המנהל את "מרכז מוסאוא", עיתונאי, פובליציסט ויזם תקשורת ערבי נוצרי-ישראלי.
ביוגרפיה

ג'עפר פרח הוא בוגר אוניברסיטת חיפה בסוציולוגיה וחינוך. כיהן כיו"ר ועד הסטודנטים הערבים באוניברסיטת חיפה ויו"ר התאחדות הסטודנטים הערבים בישראל.
עבד כעיתונאי ברשת המקומונים של "הארץ" ובמספר עיתונים בערבית ובתוכניות הטלוויזיה "עובדה" ו"מבט נשי" בערוץ 2. כתב מאמרים פובליציסטיים שפורסמו בעיתונות בערבית, בעברית ובאנגלית. שימש מרצה לתקשורת ולדוברות במכללה למינהל. היה מעורב בהקמת ארגון ההכוון הלימודי לסטודנטים הערבים, ארגון איעלאם וארגון מוסאוא. היה בין יוזמי ערוץ טלוויזיה ערבי בישראל.
בשנת 2011 עזב את מוסאוא והקים את חברת ביסאן תקשורת שיזמה והקימה את ערוץ הטלוויזיה הערבי הייעודי "הלא TV" ביחד עם זיאד עומרי, בסאם ג'אבר, מכללת סכנין, חברת סקטורס, רשת, ענני תקשורת, רן אדליסט ועמי הולנדר. הוא ייצב את הערוץ וניהל אותו עד שנרכש בידי קבוצת פנורמה. מעורב במיאמי תקשורת בחברה הערבית. בשנת 2015 חזר לנהל את מרכז מוסאוא.
פעילות פוליטית

פרח פועל למען הכרה בזכויות הלאומיות האזרחיות של המיעוט הערבי בישראל, לסיום הכיבוש הישראלי ולשוויון זכויות של כלל אזרחי ישראל (כולל מניעת אפליה של אזרחים יהודים מקבוצות מודרות, כגון יוצאי אתיופיה). בשנות השמונים הנהיג את ועד הסטודנטים הערבים באונ' חיפה ואת התאחדות הסטודנטים הערבים בארץ. בין השנים 1979–1989 עבד כעיתונאי ותחקירן ברשת שוקן, העיתונות הערבית ובתוכניות טלוויזיה. לימד עיתונות ותקשורת במכללה למינהל. השתתף בהקמת מספר ארגונים ביניהם העמותה להכווין לימודי, המרכז הערבי לתכנון אלטרנטיבי ומרכז אעלאם. הקים ומנהל את מרכז מוסאוא - לזכויות האזרחים הערביים בישראל. פרח הוביל פרויקטים ויוזמות אזרחיות לשינוי מדיניות ומימוש זכויותיהם של האזרחים הערבים במדינה, כולל סנגור וגיבוש פניות למוסדות בינלאומיים. פעל במשך השנים לקדם פיתוח כלכלי חברתי ברשויות הערביות ולהציף את הצורך בהכרה חוקתית של זכויות האזרחים הערבים.[דרוש מקור]
בעת שהשתתף בהפגנה בחיפה ב-18 במאי 2018 נעצר בידי המשטרה. בסמוך למעצר ברכו נשברה, והוא התלונן שהדבר קרה כתוצאה של אלימות של שוטר נגדו. ב-8 באוקטובר 2018 הוחלט במח"ש להעמיד לדין את השוטר החשוד במעשה, ליאור חתם, בגין תקיפה, איומים וגרימת חבלה. ביולי 2021 הגיש פרח תביעת נזיקין נגד חתם ומשטרת ישראל, בסך 1.5 מיליון ש"ח.
לקראת הבחירות לכנסת העשרים ואחת התמודד פרח על ראשות מפלגת חד"ש.
חיים אישיים

ג'עפר פרח מתגורר בחיפה. הוא נשוי ואב לשלושה.
הערות שוליים

↑  הפרופיל של ג'עפר פרח, באתר A-list
↑  עינת פישביין, "יכול להיות שהמעצר היה הדבר הכי אפקטיבי שעשיתי בחיים שלי", באתר "המקום הכי חם בגיהנום", 5 ביוני 2018
↑  נועם שרביט, יאסרה בכרי זוכתה מאשמת אי מניעת הפיגוע באוטובוס במירון, באתר News1 מחלקה ראשונה, 24 בינואר 2005
↑  הוועד הארצי לראשי הרשויות המקומיות הערביות בישראל, החזון העתידי לערבים הפלסטינים בישראל (עמ' 40), באתר www.knesset.gov.il, ‏2006
↑  פוראת נסאר, ‏כך נאזק ג'עפר פרח הפצוע בבי"ח, באתר ‏מאקו‏, 30 במאי 2018
↑  עינת פישביין, המשטרה מסרבת להסביר איך נשברה רגלו של מנהל מוסאוא כשהיה במעצר, באתר "המקום הכי חם בגיהנום", 20 במאי 2018
↑  גלית הראלי, תביעה של 1.5 מיליון שקל נגד משטרת ישראל בעקבות תקיפת השוטר ליאור חתם, באתר "המקום הכי חם בגיהנום", 25 ביולי 2021
↑   יואב איתיאל‏, ג'עפר פרח מול איימן עודה: נסגרה רשימת המועמדים של חד"ש לכנסת, באתר וואלה, 26 בינואר 2019
| --- | --- |
בקרת זהויות :  NLI: 987009506879505171  VIAF: 37161451585264102840   WorldCat (עם VIAF): 37161451585264102840
ג'ף בינגמן

ג'סי פרנסיס "ג'ף" בינגמן הבן (באנגלית: .Jesse Francis “Jeff” Bingaman Jr; נולד ב-3 באוקטובר 1943) הוא פוליטיקאי ומשפטן אמריקאי, שכיהן כחבר הסנאט של ארצות הברית מטעם מדינת ניו מקסיקו במשך 30 שנים. טרם היבחרו לסנאט היה התובע הכללי של המדינה במשך ארבע שנים. מאז שפרש מהחיים הפוליטיים בינגמן חבר בסגל בית הספר למשפטים באוניברסיטת סטנפורד.
ביוגרפיה

בינגמן נולד באל פאסו שבטקסס, בנם של פרנסס בתיה (לבית בּוֹל) וג'סי פרנסיס בינגמן, וגדל בסילבר סיטי שבניו מקסיקו. אביו לימד באוניברסיטת ניו מקסיקו המערבית ואמו לימדה במערכת בתי הספר הציבוריים. בינגמן סיים ב-1961 את לימודיו התיכוניים בבית הספר התיכון של סילבר סיטי. אחר כך המשיך ללימודי תואר ראשון בלימודי ממשל באוניברסיטת הרווארד, וסיים את לימודיו אלה ב-1965. לאחר מכן נרשם לבית הספר למשפטים של אוניברסיטת סטנפורד, וסיים את לימודיו ב-1968. בימיו כסטודנט למשפטים פגש לראשונה את אן קובאקוביץ', לימים רעייתו.
עם קבלתו ללשכת עורכי הדין של מדינת ניו מקסיקו, החל בינגמן לעבוד כעורך דין לצד רעייתו. הוא שימש גם כפרקליט בוועידה החוקתית של ניו מקסיקו ב-1969. בשנים 1968–1974 שירת בשירות המילואים של צבא ארצות הברית. בינגמן עבד בקצרה במשרד התובע הכללי של מדינת ניו מקסיקו. הוא התמודד על תפקיד התובע הכללי ב-1978 ונבחר אליו. נושאי איכות הסביבה וההגבלים העסקיים נמנו בין הסוגיות להן שם פעמיו בעת כהונתו כתובע הכללי. ב-1982 נבחר בינגמן אל הסנאט של ארצות הברית אחרי שגבר בבחירות הכלליות על הסנאטור המכהן הריסון שמיט מהמפלגה הרפובליקנית. בינגמן האשים את שמיט בכך שלא הקדיש מספיק תשומֵת לב לעניינים מקומיים. מסע הבחירות שלו בוסס על הסיסמה "מה לכל הרוחות (What on Earth) הוא עשה עבורך לאחרונה?", כעקיצה על שירותו של שמיט כאסטרונאוט.
בינגמן היה יו"ר ועדת האנרגיה ומשאבי הטבע שלוש פעמים במהלך כהונתו בסנאט: פעם ראשונה בין 3 בינואר 2001 ל-20 בינואר אותה שנה, אחר כך מ-6 ביוני 2001 עד ינואר 2003 ולבסוף בשנים 2007–2013. באופן כללי שמר בינגמן על פרופיל נמוך למדי מבחינה לאומית, אף על פי שהיה הסנאטור התשיעי בבכירותו עת פרישתו. הוא היה פופולרי מאוד בניו מקסיקו וניצב בפני התנגדות משמעותית בבחירות רק פעם אחת ב-1994.
בינגמן ועמיתו פיט דומניצ'י, שייצג את ניו מקסיקו לצדו בסנאט, היו הצמד הוותיק ביותר בקונגרס ה-111 של ארצות הברית (2007–2009). אחריהם ניצבו הסנאטורים טד קנדי וג'ון קרי ממסצ'וסטס. בשל כהונתו הארוכה לצד דומניצ'י, הסנאטור שכיהן הכי הרבה זמן בתפקידו מטעם ניו מקסיקו, היה בינגמן במשך 26 שנים סנאטור זוטר, אם כי היה לו ותק רב יותר מכל עמיתיו למעט בודדים. הוותק המשולב שלהם העניק לניו מקסיקו כוח והשפעה בפוליטיקה של ארצות הברית הרבה מעבר לאוכלוסייה הצנועה שלה. הוא היה הסנאטור הזוטר הוותיק ביותר בקונגרס ה-110.
ב-28 באפריל 2008 הביע בינגמן את תמיכתו בסנאטור ברק אובמה מאילינוי בבחירות למועמדות המפלגה הדמוקרטית לנשיאות ארצות הברית לקראת בחירות 2008. ב-13 בדצמבר הוענק לו תואר דוקטור לשם כבוד מאוניברסיטת המדינה של ניו מקסיקו. ב-13 בפברואר 2011 הודיע בינגמן כי לא יתמודד מחדש לתקופת כהונה שישית. הוא עזב באורח רשמי את הסנאט ב-3 בינואר 2013. ב-31 בדצמבר 2018 הודיעה מושלת ניו מקסיקו הנבחרת מישל לואן גרישם כי בנו של בינגמן ג'ון ישמש כראש הסגל שלה. הוא נכנס לתפקיד ב-1 בינואר 2019.
ראו גם

תיקון קייל-בינגמן
הערות שוליים

↑  ננסי קליף, Education, community prepped Bingaman for attorney general, Senate, באתר סילבר סיטי דיילי פרס, 2 באוקטובר 2018 (באנגלית)
↑  ג'פרי קלוגר, The 40th Anniversary of the Moon Landing, באתר מגזין טיים, 16 ביולי 2009 (באנגלית)
↑  ג'ניפר אפסטיין, Sen. Jeff Bingaman to retire, באתר פוליטיקו, 18 בפברואר 2011 (באנגלית)
| --- | --- |
בקרת זהויות :  GND: 1277554153  ISNI: 0000 0000 3111 9160  LCCN: n86128611  SNAC: w62v5nps  US Congress: B000468  VIAF: 40865356   WorldCat (עם VIAF): 40865356
ג'סי ג'יין

| --- | --- |

ג'יין, 2013
 לידה:  16 ביולי 1980 פורט וורת', טקסס, ארצות הברית
 פטירה:  24 בינואר 2024 (בגיל 43) מור, ארצות הברית 
 מדינה:  ארצות הברית 
 תקופת הפעילות:  2002 – 2017  2019 – 2024
 מקום לימודים:  תיכון מור 
 יצירות בולטות:  2003, "No Limits"
 בן או בת זוג:  ריק פטריק (נובמבר 2005–פברואר 2012) 
 מספר צאצאים:  1 
 פרסים והוקרה:  +20 ובהם "היכל התהילה" של XRCO ו-AVN
 http://www.jessejane.com/
 פרופיל ב-IMDb
 
סינתיה אן האוול הידועה בשם הבמה ג'סי ג'יין (באנגלית: Jesse Jane;‏ 16 ביולי 1980 – 24 בינואר 2024) הייתה שחקנית בסרטים פורנוגרפיים ודוגמנית אמריקאית. במהלך הקריירה שלה בתעשיית הסרטים הפורנוגרפיים זכתה ג'יין להצלחה משמעותית וזכתה בפרסים רבים לרבות 9 פרסי AVN.
היא הפכה לאחת מכוכבות הקולנוע הבודדות למבוגרים שעברו בהצלחה לתפקידי קולנוע וטלוויזיה מיינסטרים.
ביוגרפיה

ג'יין נולדה בשם סינתיה אן האוול ב-16 ביולי 1980, בפורט וורת', טקסס, ארצות הברית. על פי ראיון שנתנה ב-2006 ל- אוקלהומה גזט משפחתה עברה בילדותה לאזור אוקלהומה סיטי, שם עבדו הוריה בבסיס חיל האוויר האמריקאי טינקר. בשנת 1998 סיימה בהצטיינות את לימודיה בתיכון מור.